Na temelju članka 31. Statuta Naftalana, specijalne bolnice za medicinsku rehabilitaciju, („Glasnik Zagrebačke županije“, broj: 30/23, u daljnjem tekstu: Naftalan) i Suglasnosti Ministarstva zdravstva KLASA: 100-01/26-03/144, URBROJ: 534-03-2-2/2-26-06, raspisujem

NATJEČAJ
za prijam u radni odnos 


Za sljedeće radno mjesto:
1. STRUČNJAK ZAŠTITE NA RADU - viši savjetnik 1
- jedan/a (1) izvršitelj/ica u nepunom radnom vremenu, na neodređeno vrijeme 
Kandidati trebaju ispunjavati sljedeće uvjete:
· [bookmark: _Hlk231815409]završen diplomski studij zaštite na radu ili tehničkog usmjerenja,
· pet (5) godina radnog iskustva,
· položen stručni ispit iz zaštite na radu, 
· položen stručni ispit iz zaštite od požara.

Kandidat koji ispunjava tražene uvjete dužan je uz prijavu dostaviti:
· životopis s naznakom adrese stanovanja, adrese e-pošte i broja mobitela,
· dokaz o državljanstvu (presliku domovnice/osobne iskaznice/putovnice),
· dokaz o odgovarajućem stupnju obrazovanja (presliku diplome),
· dokaze o položenim stručnim ispitima,
· dokaz o radnom iskustvu - elektronički zapis o radnom stažu Hrvatskog zavoda za mirovinsko osiguranje, ne stariji od dana objave natječaja.

Preslike priloga dostavljenih uz zamolbu ne vraćaju se kandidatima. 
Sukladno članku 13. Zakona o ravnopravnosti spolova („Narodne novine“, broj: 82/08 i 69/17), na natječaj se mogu javiti osobe oba spola, a izrazi koji se koriste u ovom natječaju, a koji imaju rodno značenje, odnose se na jednak način i na ženski i na muški rod.
Prijava se podnosi na hrvatskom jeziku, a urednom prijavom smatra se prijava koja sadrži sve podatke i priloge navedene u natječaju. 
Nepotpune i nepravovremene prijave neće se razmatrati.
[bookmark: _Hlk231901272]Podnošenjem prijave na natječaj kandidati daju privolu Naftalanu, kao voditelju obrade, za prikupljanje i korištenje osobnih podataka te njihovo čuvanje, u skladu s općim aktima Naftalana, a u svrhu provedbe natječajnog postupka za prijam u radni odnos.
Kandidati koji prema posebnim propisima mogu ostvariti pravo prednosti pri zapošljavanju, pod jednakim uvjetima, dužni su se u prijavi pozvati na navedeno pravo i uz prijavu priložiti svu propisanu dokumentaciju, u skladu s posebnim propisima, te imaju prednost u donosu na ostale kandidate, ali samo pod jednakim uvjetima.
Kandidat koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21 i 156/23), te kandidat koji se poziva na pravo prednosti prilikom zapošljavanja u skladu s člankom 48. Zakona o civilnim stradalnicima iz Domovinskog rata („Narodne novine“, broj: 84/21), dužan je osim dokaza o ispunjavanju traženih uvjeta priložiti i dokaze o ostvarivanju prava prednosti koji su navedeni na stranicama Ministarstva hrvatskih branitelja: https://branitelji.gov.hr/zaposljavanje-843/843 .
Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj: 157/13, 152/14, 39/18 i 32/20) uz zamolbu na javni natječaj dužan je, pored dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).
Kandidat koji se poziva na pravo prednosti pri zapošljavanju sukladno članku 48. f  Zakona o zaštiti vojnih i civilnih invalida rata („Narodne novine“, broj: 33/92, 77/92, 27/93, 58/93, 2/94, 76/94, 108/95, 108/96, 82/2001, 103/03, 148/13 i 98/19) uz zamolbu na javni natječaj dužan je, pored dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). 
Naftalan pridržava pravo poništiti natječaj u cijelosti ili djelomično, u svakom trenutku, odnosno pravo ne odabrati kandidata bez obveze obrazlaganja svoje odluke i bez ikakve odgovornosti prema kandidatima.
Poziv na razgovor/pismeno testiranje objavit će se na web stranici Naftalana, www.naftalan.hr.
Odluka o odabiru kandidata bit će objavljena na web stranici Naftalana, www.naftalan.hr, te se dan objave navedene Odluke na web stranici smatra danom dostave Odluke kandidatima.
Prijave s traženom dokumentacijom dostavljaju se osobno na urudžbeni zapisnik Naftalana ili putem pošte na adresu:  Naftalan, specijalna bolnica za medicinsku rehabilitaciju, Omladinska 23a, 10 310 Ivanić-Grad, s naznakom „Za natječaj za radno mjesto ______________ “. 
Prijave se podnose u roku od osam (8) dana od objave natječaja (13.10.2026.-20.10.2026.), a rok za podnošenje prijava teče od dana objave ovog natječaja na web stranici: www.naftalan.hr, oglasnoj ploči Naftalana i Hrvatskom zavodu za zapošljavanje.
Ravnateljica
v. r. Tea Vukošić Paher, dipl. iur. 


U Ivanić-Gradu, dana 12. listopada 2026. godine
URBROJ: 238/10-111-1617/26 

